চুনারুঘাট প্রতিনিধি ॥ চাচা-চাচীর নির্মম নির্যাতনের শিকার হয়েছে শাকিলা সুলতানা রিমা (১৪) নামে এক অসহায় এতিম মেয়ে। তার পিতৃ সম্পত্তি গ্রাস করার জন্য চাচা-চাচী মিলে তাদের প্রবাসী ছেলের সাথে অপ্রাপ্ত বয়সেই বিয়ের নাটক সাজায়। হাত-পা বেঁধে তাকে ঘরে আটকে রাখা হয়। কোন এ সুযোগে রিমা তাকে উদ্ধারের জন্য মোবাইলে ম্যাসেজ পাঠায় চুনারুঘাট উপজেলা নির্বাহী অফিসারকে। পরে পুলিশ তাকে বন্দিদশা থেকে উদ্ধার করে। নির্যাতিত শাকিলা সুলতানা রিমা চুনারুঘাট উপজেলার মিরাশী ইউনিয়নের গোয়াছপুর গ্রামের মৃত আঃ শুকুর মিয়ার মেয়ে। উদ্ধারের পর রিমা তার করুণ কাহিনী বর্ণনা করে। সে জানায় ২০০০ সালে তার বয়স যখন দেড় বছর তখন পিতা আব্দুস শুকুরকে গ্রাম্য কোন্দলে হত্যা করা হয়। তখন মেয়েটির মাতা নাছিমা খাতুন অনেক দুঃখ কষ্টে ...